Lav et referat af nedenstående tekst:

Tekst:
Ingen karakterer. Intet fast skema. Ingen klasseopdeling. Sådan lyder opskriften på den friskole, som tre kvinder fra Hobro vil starte. Det er Miriam Bjerg Poulsen, Britt Morsing og Stine Dalgård, der alle har to børn, der står bag friskolen med navnet 'Den Innovative Naturfriskole i Hobro'. Mærkes rigtigt Kvinderne har alle børn, som nærmer sig skolealderen, og derfor gik de i gang med at lede efter den rette skole. - Jamen så undersøgte vi alle skoler i området, læste om dem og kom i tvivl. Men så stødte de på Emilie Skaarup og  'Den Innovative Naturfriskole' i Trige. - Vi havde ikke overvejet, at man kunne gå i skole på den måde. Det mærkes bare rigtigt. Der er nemlig tale om en særlig måde, skolen er indrettet på: - Det er baseret på projektbaseretlæring. I stedet for traditionelle klasser vil børnene være delt op i hold efter for eksempel emner, og det er tanken, at man skal lære af hinanden og indgå i fællesskaber, fortæller Britt Morsing. Hun håber, at det kan være med til at skabe tryghed om læringsprocessen. - Vi vil gerne have fokus på processen og det at lære i stedet præstationen. Meget fokus på karakterer kan betyde, at man ikke trives. Britt Morsing understreger, at det ikke er fordi, de har et problem med folkeskolen, men at de søger et alternativ. Vælter ind Britt Morsing har haft idéen længe, men det har også været svært at gå i gang, fortæller hun. - Efter vi har lavet et opslag på Facebook, er det eksploderet med henvendelser og beskeder fra søde mennesker. Folk har budt ind med lokaler, det er virkelig fedt. Derfor er der tre potentielle steder, kvinderne skal ud at kigge på i den nærmeste fremtid. - Drømmen er at skabe en skole, hvor børn stortrives. Hvor der er ro, tid og nærvær til at lære i det tempo, der passer den enkelte. Sådan kan vi forhåbentlig skabe nogle stærke samfundsborgere. - Og så håber vi jo, at det smitter af på folkeskolen. Hvis alt går efter planen, åbner skolen til august 2024.

Referat:
Tre kvinder fra Hobro har ambitioner om en helt særlig skole.